ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቻይናዊ ተመራማሪ፡ መናቱ ብኤችኣይቪ ከይተሓዛ ናይ ጀነቲካዊ ምትዕርራይ ስለዝገበረለን፡ ተወቒሱ 29 ሕዳር 2018 ምንጪ ስእሊ, AFP እቲ ናይ ፈለማ፡ ጀነቲካዊ ምትዕርራይ ዝተኻየደሎም ዕሸላት ከም ዝገበረ፡ ዝዛረብ ቻይናዊ ተመራማሪ ሂ ጅያነኩይ፡ እቲ ስርሑ ብዙሕ ወቐሳ እኳ እንተ ኣስዓበሉ፡ ቅኑዕ ኢዩ ክብል ተኸላኺሉ። እቲ ተመራማኢ ኣብ ሆንግ ኮንግ ኣብ ዝተኻየደ ናይ ጂን (ስነ ባህርይ) ጉባኤ ኣብ ዘስምዖ ቃል፡ ጥንሲ ናይቶም መናቱ፡ ብኤችኣይቪ ከም ዘይልከፍ ገይሩ ምትዕርረዩ፡ ዝሕበነሉ ስራሕ ከም ዝኾነ ተዛሪቡ። እዚ ኣብዚ ሰሙን መግለጺ ዝሃበሉ ስራሕ፡ ዛጊት ኣይተረጋገጸን ኣሎ። ብርክት ዝበሉ ተመራመርቲ፡ ነቲ መግለጺ ክቃወምዎ ከለው፤ ንቻይና ወሲኽካ ዝተፈላለያ ሃገራት፡ ጀነቲካዊ ምትዕርራይ ፍቑድ ኣይኮነን። እንቋቑሖ ደቂ ሰባት ኣብ ቤተ-ፈተነ ክዓቢ ጀሚሩ ብዛዕባ ድቃስ ክንፈልጦም ዘለና 10 ነገራት ዘይሽየጥ፡ ዘይሕረድ ብዕራይ እቲ ተመራማሪ ዝሰርሓሉ፡ ኣብ ሸንዘን ዝርከብ ሳውዘርን ዩኒቨርስቲ ኦፍ ሳይንስ ኤንድ ቴክኖሎጂ ብዛዕባ እቲ መጽናዕታዊ ስራሕ ሓበሬታ ከም ዘይብሉን፡ ምርመራ ክገብር ምዃኑን ኣፍሊጡ። ብዘይካ'ዚ፡ እቲ ተመራማሪ ካብ ወርሒ ለካቲት ጀሚሩ ኣብ ዘይክፈሎ ዕረፍቲ ከም ዝርከብ ሓቢሩ። እቲ ተመራማሪ'ውን፡ ብዛዕባ እቲ መጽናዕታዊ ስራሕ እቲ ዩኒቨርስቲ ዝኾነ ኣፍልጦ ከም ዘይብሉን፡ ወጻኢታቱ ካብ ጁባኡ፡ ከም ዝሸፈኖ ኢዩ ተዛሪቡ። ፕሮፌሰር ሂ፡ እተን ሉሉን ናናን ዝተብሃላ መናቱ፡ ኤችኣይቪ ካብ ወለደን ከይሰግረን ብዝብል ነቲ ስራሕ ከም ዝሰርሐ ኢዩ ዝገልጽ። እተን መናቱ ተወሊደን ኣብ ጽቡቕ ኩነታት ከም ዘለዋን ን18 ዓመታት ምክትታል ክገብረለን ምዃኑን ሓቢሩ ኣሎ። ኣብዚ ናይ ፈተነ ስራሕ ሸሞንተ ብኤችኣይቪ ዝተለኽፉ፡ ኣቦታትን ካብ ኤኤችኣይቪ ነጻ ዝኾና ኣዴታትን ሰብሓዳር ብፍቓዶም ክሳተፉ ከለው፡ ክልተ ሰብ ሓዳር ነቲ ፈተነ ኣብ መንጎ ከም ዘቋረጽዎ ጠቒሱ። እቲ ተመራማሪ፡ ነቲ ምርምራዊ ስራሓቱ ንክግምገም ናብ ሓደ ስነፍልጠታዊ ጽሑፋት ዘሕትም ትካል ከም ዝሰደዶ እኳ እንተ ሓበረ፡ ኣየናይ ትካል ምዃኑ ኣየነጸረን። ኣብዚ እዋን'ውን ኣብ ካልእ ጥንሲ ፈተነ የካይድ ምህላው ብምሕባር፡ እቲ ሓበሬታ ኣቐዲሙ ብምልሓኹ ይቕሬታ ሓቲቱ። ተመራመርቲ ግና፡ ኣብ ጂን ዝግበር ምትዕርራይ ነቲ ዕሸል ጥራይ ዘየኮነ ንዝዕብ ወለዶ'ውን ጉድኣት ዘስዕብ ምዃኑ ብምሕባር፡ ሻቕሎቶም ይገልጹ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
